stanford-oval/wikipedia huggingface dataset:
תנועה שורשית
הערות שוליים

1 2  Robert Longley, What Is a Grassroots Movement? Definition and Examples, ThoughtCo (באנגלית)
↑  Albert Hunter, Grassroots Social Movements and the Shaping of History, Contemporary Conceptions of Community, Boston, MA: Springer US, 2008, עמ' 362–377, ISBN 978-0-387-75729-2
↑  CANEPARO, LUCA;BONAVERO, FEDERICA, NEIGHBOURHOOD REGENERATION AT THE GRASSROOTS PARTICIPATION: INCUBATORS’ CO-CREATIVE PROCESS AND SYSTEM, iris.polito.it, ‏2016
↑  Sherry Cable, Michael Benson, Acting Locally: Environmental Injustice and the Emergence of Grass-Roots Environmental Organizations, Social Problems 40, 1993-11, עמ' 464–477 doi: 10.2307/3096862
↑  Paul Almeida, Linda Brewster Stearns, Political Opportunities and Local Grassroots Environmental Movements: The Case of Minamata, Social Problems 45, 1998, עמ' 37–60 doi: 10.2307/3097142
↑  Social Media for Promoting Grassroots Political Movements and Social Change, Handbook of research on the societal impact of digital media, Hershey, PA: IGI Global, 2016, ISBN 978-1-4666-8311-2
↑  Dewey M. Clayton, Black Lives Matter and the Civil Rights Movement: A Comparative Analysis of Two Social Movements in the United States, Journal of Black Studies 49, 2018-07, עמ' 448–480 doi: 10.1177/0021934718764099
שנות ה-40 של המאה ה-9

שנות ה-40 של המאה ה-9 היו העשור החמישי של המאה ה-9, החלו ב-1 בינואר 840 והסתיימו ב-31 בדצמבר 849.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

844 – פלישת ויקינגים באזור גליסיה נהדפה על ידי רמירו הראשון, מלך אסטוריאס. יחד עם זאת הם הצליחו להיכנס לליסבון וסביליה, אך גם משם הוצאו בעקבות לחץ צבאי של המורים.
28 במרץ 845 – העיר פריז נבזזת על ידי הויקינגים
847 – העיר בארי נכבשת על ידי המוסלמים והכובשים מייסדים את אמירות בארי
אירועים בולטים בעולם > מלחמה ופוליטיקה > סכסוכים לאומיים ואזוריים

20 ביוני 840 – בעקבות מות לואי החסיד התחילה מלחמת ירושה בין בניו - לותאר הראשון, לודוויג הגרמני וקרל הקירח
אירועים בולטים בעולם > מלחמה ופוליטיקה > אירועים פוליטיים משמעותיים

841 - דבלין נוסדה על החוף המזרחי של אירלנד על ידי הוויקינגים.
843 – חוזה ורדן - האימפריה של לואי החסיד חולקה בין 3 בניו - לודוויג הגרמני, קרל הקירח ולותאר הראשון.
843 – איחוד סקוטלנד - קנת מק'אלפין מלך הסקוטים מוכתר גם כמלך הפיקטים
844 – רודרי הגדול יורש את ממלכת גוויניד' בוויילס.
845 - ווזונג, קיסר סין, מוציא מחוץ לחוק "דתות זרות" ביניהן הבודהיזם וזרמי נצרות. החוק משפיע עמוקות על השפעתן העתידית של דתות אלו באזור.
847 – לאו הרביעי מתמנה לאפיפיור
847 – הח'ליף אל מתווכל עולה לשלטון
6 ביוני 848 – קרל הקירח מוכתר בקתדרלת אורליאן כמלך פרנקיה המערבית ואקיטן
849 – אנסגר מתחיל את פעילותו בהפצת הנצרות בצפון גרמניה, שוודיה ודנמרק.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
24 בנובמבר 847 - "רעידת האדמה בדמשק (847)" - רעידת אדמה שהתרחשה באזור העיר דמשק שבסוריה ב-24 בנובמבר 847 בעוצמה של 7.3 בסולם מגניטודה לפי מומנט. לפי ההיסטוריון והסופר אל-דהאבי מהמאה ה-13 רעידת האדמה גרמה למותם של כ-20 אלף אנשים באנטיוכיה, וכ-50 אלף אנשים במוסול. רעידת האדמה נחשבת לאחד מרעידות האדמה החזקות ביותר שאירעו באזור בקע ים המלח.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  Wu-tsung, oxford reference
↑  היסטוריה של האמנות הסינית, באתר New World Encyclopedia
| עשורים במאה ה-9 |
| --- | --- | --- |
|  | << • 800–809 • 810–819 • 820–829 • 830–839 • 840–849 • 850–859 • 860–869 • 870–879 • 880–889 • 890–899 • >> |  |
תחנת פינלנד

| --- | --- |

 מידע על הבנייה
 חנוכת התחנה:  1870 
 מיקום
 מדינה:  רוסיה רוסיה
 קואורדינטות:  59°57′21″N 30°21′24″E﻿ / ﻿59.955738888889°N 30.356575°E﻿ / 59.955738888889; 30.356575
 מידע על התחנה
 שם המערכת:  Saint Petersburg Finlyandskiy 
 בעלים:  רכבת אוקטובר 
  (למפת סנקט פטרבורג מוגדלת) תחנת פינלנד(למפת סנקט פטרבורג רגילה) תחנת פינלנד
 
מבנה התחנה ב-1917
מראה מכיוון הרציפים
תחנת פינלנד (ברוסית: Финля́ндский вокза́л) היא תחנת רכבת בסנקט פטרבורג, בכיכר לנין (Пло́щадь Ле́нина). התחנה משרתת בעיקר את תנועת הרכבות להלסינקי, בירת פינלנד ולצפון מחוז לנינגרד, כולל הרכבות העל-מהירות הגומאות את המרחק בין שתי הערים בשלוש שעות. במבנה המרכזי של התחנה שוכנת גם הכניסה לתחנת הרכבת התחתית של סנקט פטרבורג "כיכר לנין".
היסטוריה

התחנה המקורית הוקמה ב-1870 על ידי חברת הרכבות הלאומית של הדוכסות הגדולה של פינלנד כתחנה הסופית של הקו הלסינקי-סנקט פטרבורג ותוכננה על ידי אדריכל שוודי.
התחנה נרשמה בהיסטוריה כתחנה אליה הגיעה ב-3 באפריל 1917 הרכבת המיוחדת שהובילה את לנין בעיצומה של מלחמת העולם הראשונה במסעו ממקום גלותו בשווייץ, דרך גרמניה אל רוסיה על מנת שיוכל לקחת חלק באירועי המהפכה. ארבעה חודשים לאחר מכן נמלט שוב לנין דרך תחנת פינלנד להלסינקי, בעקבות צו למעצרו שהוציאה הממשלה הזמנית. האירוע מונצח בשם כיכר התחנה ובפסל סובייטי ענק של לנין המוצב מולה. הקטר מספר 293 שהסיע את רכבתו של לנין נתרם לברית המועצות על ידי ממשלת פינלנד ב-1957 ומוצב בתחנה בתצוגת קבע.
במהלך המצור על לנינגרד (1941–1943) הייתה התחנה תחנת הרכבת המתפקדת היחידה בעיר, ודרכה הועברה אספקה מאזורים חופשיים של ברית המועצות בצידה המערבי של ימת לדוגה.
בין 1950 ל-1960 בוצע במקום שיפוץ נרחב במסגרתו נהרס כמעט כל מבנה התחנה הישן והוקם מבנה בטון ופלדה ברוטליסטי.
ב-1 באפריל 2009 התפוצצה בכיכר התחנה פצצה שגרמה נזק לפסל לנין.
בתרבות

ב-1940 פרסם ההיסטוריון אדמונד וילסון את ספרו על מהפכת אוקטובר, שם הספר: To the Finland Station: A Study in the Writing and Acting of History, "לתחנת פינלנד: מחקר בכתיבת היסטוריה ופעולתה".
בלהיט West End Girls של להקת פט שופ בויז מ-1984 נרמז מסעו של לנין "From Lake Geneva to the Finland station" ("מאגם ז'נבה לתחנת פינלנד").
ספר ריגול מאת קרייג תומאס, "תחנת פינלנד אינה עונה".
הערות שוליים

↑  תחנת פינלנד תהפוך למרכז תחבורתי עם הכנסן של הרכבות העל-מהירות (ברוסית)
↑  ידיעה ב-BBC: Bomb blows hole in Lenin statue
↑  רשומה בספריית הקונגרס
↑  מילות השיר west end girls
תרסיס לשיער

שני סוגים של תרסיסי שיער מודרניים.
תרסיס לשיער (או ספריי לשיער) הוא מוצר קוסמטי נפוץ שאותו מרססים על השיער כדי לשמור אותו נוקשה או בסגנון מסוים.
את תרסיסי השיער המודרניים פיתחו בערך באותו הזמן שפותח התרסיס, בשנות ה-40, והפטנטים הראשונים העושים שימוש בקופולימרים לצורך עיצוב שיער פורסמו בשנות ה-40.
מרכיבים

מוצרי תרסיס לשיער הם תערובת של פולימרים תעשייתיים פשוטים, המספקים תמיכה מבנית לשיער. אלה לעיתים קרובות, הם מורכבים מקופולימרים של פוליוויניל-פירולידון ופוליוויניל-אצטטי (דבק פלסטי). תערובת קופולימר זו, בדרך כלל, עוברת שינוי כדי להשיג את התכונות הפיזיות הרצויות עבור המוצר (היותו דביק, מוקצף וכדומה), באמצעות שימוש בתוספים כימיים, כגון פרופנול אמינומתילי (Aminomethyl propanol), פעילי שטח כגון בנזלקוניום כלוריד, ואחרים כגון דימטיקון (Polydimethylsiloxane).[דרוש מקור]
חומרים פעילים אלו מרכיבים רק חלק קטן בתרסיסים לשיער (תרסיס). רוב המכל מלא בממיסים נדיפים הנחוצים להפיכת תערובת הקופולימר לתמיסה שאותה ניתן לרסס. אלה כוללים אלכוהול פשוט כמו אתנול או כוהל בוטילי שלישוני, ממיסים את החומרים הפעילים, ודימתיל אתר או תערובת פחמימן פחמימנים, כהודפים.
תערובת קופולימר, חומרים, וחומרים הודפים הם, בדרך כלל, נדיפים מאוד ודליקים מאוד (כמו רוב התרסיסים). מסיבה זו, רוב סוכנויות הביטחון שבשדות התעופה אוסרות על נוסעים במטוסים לשאת עימם תרסיסי שיער.
היסטוריה

תרסיס לשיער הפך להיות מוצר נפוץ במהלך שנות ה-40, לאחר המצאת הפטנט המאפשר את יצירת התרסיס ולאחר יצירת המכל של התרסיס. הראשון לשווק את המוצר הזה באופן הזה היה יצרן התרסיס לשיער Chase products, בשנת 1948, לאחר שתעשיית היופי גילתה שפחיות תרסיס, המשמשות במהלך מלחמת העולם השנייה עבור חומרי הדברה, יכולות לשמש גם כמארז עבור תרסיס לשיער המוצר הצליח, שגשג והפך לפופולרי, ותרסיסי שיער החלו להיות מיוצרים בייצור המוני, ובעקבות כך - נוצרו תסרוקות שיער מודרניות העושות שימוש במוצר זה. עד לשנת 1964, התרסיס לשיער הפך להיות מוצר היופי הנמכר ביותר בשוק. עם זאת, מכירות המוצר ירדו במהלך שנות ה-70, כאשר תסרוקות השיער של נשים הפכו ליותר חלקות ומשוחררות. בשנות ה-80 חזרה הפופולריות של התרסיס לשיער, עם העלייה בפופולריות של תסרוקות תקופתיות התואמות לסצנת הפאנק רוק של התקופה. כיום, תרסיסי שיער מיוצרים בהתאם לדרישות השוק, שכן המראה הטבעי יותר הוא זה השולט כיום באופנת התסרוקות.
השפעות מזיקות

תרסיס לשיער הוא מוצר המכיל כימיקלים מזיקים רבים. בגלל שהמוצר עצמו הוא תרסיס - הוא דליק מאוד. בשנת 1993, ה-FDA פרסם אזהרה כדי למנוע שריפות הקשורות לתרסיסי שיער. לפני אזהרה זו, היו דיווחים רבים אודות שריפות רבות, שנגרמו כתוצאה משימוש במוצר זה. תרכובות אורגניות נדיפות, אשר גורמות ערפיח, נמצאות לעיתים קרובות בסוגים כאלה של מוצרים. תרכובות אלה יכולות לגרום נזק לאוזון וקשורות להתחממות כדור הארץ. כמו כן, הן גם מזיקות לבני אדם. אם הם מצברים בגוף האדם בכמויות גדולות, הם עלולים לגרום לסחרחורת וכאבי ראש, ובמקרים מסוימים - לתגובות אלרגיות ואפילו להתקפי אסתמה. חומר מסוכן נוסף שנמצא בתרסיסים לשיער נקרא פורמלדהיד, תרכובת אשר בריכוזים גבוהים יותר נעשה בה שימוש לצורך שימור דגימות, רקמות וגופות. מאחר שהוא משמש גם על מנת כדי גם כן להרוג עובש וחיידקים, הוא מוכנס גם לתרסיסי שיער, כדי להדוף מתוכם מזהמים פוטנציאליים. עם זאת, פורמלדהיד יכול לגרום לבעיות רבות כגון דרמטיטיס, כאבי ראש, ומחלה בדרכי הנשימה. כמו כן, חומר זה חשוד כמסרטן.
בתרסיסי שיער נמצאים גם פתלטים, על מנת להגדיל את גמישותם של פולימרים אחרים. משפחה זו של כימיקלים נמצאת בתרסיסי שיער על מנת לשפר את השימוש קוסמטי שלה. עם זאת, הם מסווגים כרעלים סביבתיים ויכולים לגרום למומים מולדים. בנוסף, ישנם חומרים המסווגים כ-"ניחוחות", שאינם מופיעים על רשימת התרכובות של המוצר בנפרד, מאחר שהם קטנים מדי באופן משמעותי, ביחס לתערובת כולה. רכיבים אלו עלולים להצטבר ולגרום לבעיות בריאותיות, במיוחד לאנשים שרגישים להם. התסמינים כוללים, בדרך כלל, חולשת שרירים, פריחות בעור, הפרעות במצב רוח, קשיי נשימה, כאבי ראש וחוסר התמצאות.
ראו גם

תרסיס
מרכך שיער
הערות שוליים

↑  US patent 2305356, Luckenbach, William F., "Dressing of Hair", issued 1940-4-4
↑  US patent 2464281, Peterson, Durey H., "Cream Hair Treating Preparations", issued 1945-3-7
↑  Liz Suman. "The History of Hairspray." About.com. N.p., n.d. Web. <beautysupply.about.com/od/Hairspray/a/The-History-Of-Hair-Spray.htm>
↑  Victoria Sherrow, "Hairspray." Encyclopedia of Hair: A Cultural History.
↑  "FDA ISSUES HAIRSPRAY WARNING." - Free Online Library. N.p., n.d. Web. 5 Apr. 2014. <http://www.thefreelibrary.com/FDA+ISSUES+HAIRSPRAY+WARNING-a013119595>
↑  "Hairspray." Hairspray. N.p., n.d. Web. 5 Apr. 2014. <http://www.kinnelonconserves.net/Hairspray.html>
↑  "What is Harmful to the Environment That Is Found in Hairsprays?" Home Guides. N.p., n.d. Web. 24 Mar. 2014. <http://homeguides.sfgate.com/harmful-environment-found-hairsprays-78516.html>.
שפות הודו-אירופיות

| --- | --- |

עץ משפחת השפות ההודו-אירופיות. בװרוד: שפות מודרניות; בלבן: שפות שנכחדו ושפות היפותטיות
 תפוצה גאוגרפית:  במקור דרום אסיה, מערב אסיה, אירופה
 שפה אם:  פרוטו-הודו-אירופית
 מזהים
 קוד ISO 639-6:  ineu 
 מפות תפוצה
 
 דוברי שפות הודו-אירופיות בתחילת המאה ה-21:   ארצות עם רוב דובר שפות הודו-אירופיות   ארצות עם מיעוט דוברי שפות הודו-אירופיות אשר קיבל הכרה רשמית   ארצות עם מיעוט דוברי שפות הודו-אירופיות אשר לא קיבל הכרה רשמית
 
 שפות הודו-אירופיות באירואסיה:   שפות יווניות   שפות איטליות (כולל שפות רומאניות)   שפות הודו-איראניות   שפות קלטיות   שפות גרמאניות   ארמנית   שפות בלטיות   שפות סלאביות   אלבנית   שפות שאינן הודו-אירופיות
 
השפות ההודו-אירופיות היא משפחת-על של שפות, הכוללת כ-150 שפות, ומדוברות בפי כשלושה מיליארדי אנשים ברחבי העולם. שפות אלו מתחלקות למשפחות, אשר רובן נוצרו באירופה ובמערב אסיה.
קבוצת שפות זו כוללת, בין היתר, את השפות: בנגלית, אנגלית, צרפתית, גרמנית, ספרדית, פורטוגזית, רוסית, איטלקית, פרסית והינדית, שלכל אחת מהן מעל מאה מיליוני דוברים ברחבי העולם, שפות אלה מפורסמות מאוד ברחבי העולם. שפות נוספות הנכללות במשפחת שפות זו, אשר מספר דובריהן מועט באופן יחסי, הן: אוסטית, אירית, יוונית, ארמנית ורומנית.
השפות ההודו-אירופיות הן משפחת שפות גדולה, אשר מחקרה הוליד את ענף הבלשנות המודרנית, ועל כן רבים מהמושגים אשר הבלשנות חוקרת ומנסה למצוא לקוחים ממבנים כלליים המצויים בשפות אלו.
תת-המשפחות של השפות ההודו-אירופיות

שפות איטליות
שפות רומאניות – מקור השפות הרומאניות הוא בשפה הלטינית הוולגרית.
שפות גרמאניות
שפות בלטו-סלאביות
שפות סלאביות
שפות בלטיות
שפות קלטיות
יוונית
מקדונית עתיקה (נכחדה)
אלבנית
שפות אנטוליות (נכחדו)
חתית
לווית
ארמנית
שפות הודו-איראניות
שפות איראניות
שפות הודו-אריות
שפות נוריסטאניות
שפות טוכאריות (נכחדו)
שפות לא מסווגות (נכחדו):
שפות איליריות
פריגית
שפות פאיויות
מספית
שפות ונטיות
תראקית
דאקית
היסטוריה

האפשרות כי קיים מקור משותף לחלק מהשפות ההודו-אירופיות הועלתה לראשונה ב-1647 על ידי מרקוס זוריוס ואן בוקסהורן, ששיער כי הגיעו מה"סקיתית", אך רעיונו לא נקלט ולא נחקר. ההיפותזה הוצעה שוב על ידי סר ויליאם ג'ונס, כאשר הוא שם לב לאוצר המילים ולמבנה התחבירי המשותף של הסנסקריט, הלטינית, היוונית והפרסית. השוואה מערכתית של השפות האלו ושל שפות עתיקות אחרות שנערכה בידי פרנץ בופ תמכה בתאוריה, וה"דקדוק ההשוואתי" של בופ, שהופיע בין 1833 ל-1852, נחשב כנקודת ההתחלה למחקר ההודו-אירופי כתחום אקדמי.
מתוך מציאת מילים דומות בשפות הודו-אירופיות שוחזרה שפה-אם משוערת, פרוטו-הודו-אירופית (PIE). ידועות למעלה מ-4,000 מילים בפרוטו-הודו-אירופית כמו גם חוקי דקדוק. לדוגמה, בפרסית המילה "בנאי" היא "באלדחצ'ן", והסיומת "חצ'אן" היא הסיומת לבעל-מקצוע; באנגלית – builder (תעתיק: בִּילְדֶר). מכאן שוחזר השורש המשותף הזהה בשני המקרים: "בלד".
השאלה המרכזית היא כיצד התפשטה משפחת שפות גדולה כל כך, מה היה האזור המקורי של הפרוטו-הודו-אירופית, והאם השפה הזו התפשטה כאשר האנשים שדיברו אותה היגרו ממקום למקום, או שמא השפה עצמה היא שעברה בשילוב עם ההגירה. השפה-האם האפשרית קרויה "פרוטו-הודו-אירופית". ישנה מחלוקת באשר למיקום הגאוגרפי של מקורה, אולם ישנם שני רעיונות מרכזיים כיום:
המישורים צפונית לים השחור ולים הכספי (קירגן)
אנטוליה
התומכים באפשרות הקירגיזית מתארכים את השפה-האם ל-4000 לפנה"ס, ואילו אלה התומכים בהצעה האנטלית מתארכים אותה לכמה אלפי שנים לפני כן, כשהם קושרים בין ההתפשטות של שפות הודו-אירופיות להתפשטות הנאוליתית של החקלאות.
היסטוריה > היפותזה מתחרה

קולין רנפרו הציע שהתפשטותה של ההודו-אירופית קשורה למהפכה הנאוליתית, שהתפשטה בדרכי שלום לתוך אירופה מאסיה הקטנה בערך ב-7000 לפנה"ס. לפיכך, כל אירופה הנאוליתית הייתה דוברת הודו-אירופית, וההגירות הקירגיזיות לא עשו יותר מאשר להחליף שפה הודו-אירופית אחת באחרת.
תומאס גאמקרלידז ויצ'יסלב איבאנוס טענו כי המקור של ההודו-אירופית היא בימת אורמיה. הם הציעו שהארמנית היא השפה שנותרה במקום הלידה של ההודו-אירופית, בזמן שהשפות האחרות היגרו ממנה.
יש שהציעו את תאוריית המבול של הים השחור, כשהם מתארכים את תחילתו של ים אזוב לבערך 5600 לפנה"ס, כגורם הישיר של ההתפשטות ההודו-אירופית. אירוע זה התרחש בתקופה הנאוליתית, והוא מוקדם מדי כדי להתאים לארכאולוגיה הקירגיזית.
הבעיה העיקרית בהשערות אלו, שמקדימות את תאריך ההתפצלות מהשפה האם, היא שבשפת האם ההודו-אירופית מופיעות מילים רבות להמצאות מאוחרות יותר, כדוגמת רִתמה, יצול וגלגל.
קיימות גם תאוריות אחרות בעלות גװן לאומי שלפעמים גובל במיסטיקה לאומנית, כשלרוב השפה המקורית מוצבת במולדת של הוגה התאוריה. דוגמה אחת היא התאוריות ההודיות שאומרות כי הסנסקריט ההודי הגיע מתרבות עמק האינדוס, וטוענות כי הוא למעשה הפרוטו-הודו-אירופית, ושכל הניבים האחרים מגיעים ממנה. תאוריה זו אינה מקובלת ביותר. דוגמה אחרת היא תאוריית ההמשכיות הפלאוליתית, המוצעת על ידי תאורטיקנים איטלקים, שאומרים כי ההודו-אירופית צמחה מתרבויות אירופיות פלאוליתיות.
ראו גם

עמים הודו-אירופיים
הערות שוליים

↑  Colin Renfrew, Archaeology and language: the puzzle of Indo-European origins, London: J. Cape, 1987
↑  Thomas V. Gamkrelidze, Vjaceslav V. Ivanov, Indo-European and the Indo-Europeans: A Reconstruction and Historical Analysis of a Proto-Language and Proto-Culture, Berlin: Walter de Gruyter, 1995
| שפות הודו-אירופיות |
| --- | --- | --- |
| שפות רומאניות | צרפתית • מונגאסקית • ארפיטנית • ולונית • אוקסיטנית • גסקונית • אראנית • קטלאנית • ספרדית • לאדינו • חכיתיה • גליסית-פורטוגזית • פורטוגזית • גליסית • אסטור-לאונית • אסטורית • לאונית • מירנדזית • איטלקית • קורסיקאית • ליגורית • נפוליטנית • סיציליאנית • סרדינית • איסטרית • פריאולית • לדינית • רומאנש • דלמטית • רומנית • מולדובנית • ארומנית • איסטרו-רומנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות גרמאניות | אלמאנית • אלזסית • גרמנית שווייצרית • גרמנית • לוקסמבורגית • בווארית • ריפוארית • סקסונית עילית • יידיש • הולנדית • אפריקאנס • לימבורגית • סקסונית • זיילנדית • פריזית • סקוטית • אנגלית • דנית • שוודית • נורווגית ספרותית • איסלנדית • פארואזית • נורווגית חדשה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות סלאביות | אוקראינית • בלארוסית • רוסית • רוסינית • סלובקית • צ'כית • פולנית • פומרנית • קשובית • סורבית עילית • סורבית תחתית • בולגרית • מקדונית • סרבית • קרואטית • סלובנית • בוסנית • שלזית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות קלטיות | ברטונית • ולשית • קורנית • גאלית סקוטית • אירית • שלטה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות הודו-איראניות | סנסקריט • אסאמית • בנגלית • גוג'ראטית • הינדי • מאיטהילית • מראטהית • נפאלית • אורייה • פאלי • פנג'אבי • רומאני • סינדית • סינהלית • אורדו • דיבהי • דאמלי • דומאקי • גאוואר-באטי • קאלאשה • קשמירית • חוואר • קוהיסטנית • ניגאלאמית • פאשאי • פאלורה • שינה (שפה) • שומשתי • אשקום • קמוירי • קאטי (באשגלי) • פרסואנית (ווסי-וורי) • טרגמי • וואיגלית (קאלאשה-אלה) • פרסית • פאהלוי ("פרסית תיכונה") • פשטו • דארי של אפגניסטן • טג'יקית • אוסטית • כורדית • באלוצ'י • טאליש • טאטית • ג'והורי • ג'יהדי • דארי של זורואסטריאן • יאגנובי | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות בלטיות | לטבית • ליטאית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| אחר | יוונית • אלבנית • ארמנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| --- | --- |
בקרת זהויות :  NLI: 987007548213205171  PLWABN: 9810543500205606  BNE: XX527449  BnF: cb11932222t (data)  GND: 4114006-0  LCCN: sh85065703  LNB: 000050643  NDL: 00564144  NKC: ph117207  SUDOC: 027236293 
היפותזת קורגן
עץ השפות ההודו-אירופיות. בװרוד: שפות מודרניות; בלבן: שפות שנכחדו ושפות היפותטיות
שפות דרום-ערב החדשות

| --- | --- |
 תפוצה גאוגרפית:  תימן, עומאן, כוויית
 מספר הדוברים:  200,000 (2020)
 סיווג שפה:  שפות שמיות דרומיותשפות דרום-ערב החדשות
 שפה אם:  פרוטו-דרום-ערב חדשה (פרוטו-שמית דרומית מזרחית)
 חלוקות משנה:  בטחרית חרסוסית הוביות מהרי–סוקוטרית שחְרית
 מזהים
 קוד גלוטולוג:  mode1252
 מפת תפוצה
 
 שפות דרום-ערב החדשות, מימין: חרסוסית, בטחרית, שחְרית, הוביות, מהרי, סוקוטרית
 
שפות דרום-ערב החדשות, או השפות הדרום-ערביות המודרניות, הן קבוצה של שש שפות בסכנת הכחדה המדוברות בפי אוכלוסיות קטנות החיות במזרח תימן ובדרום עומאן, בדרום חצי האי ערב ובאי סוקוטרה מדרומו. קבוצה זו מהווה את הענף המזרחי של השפות השמיות הדרומיות (ועל כן הן מכוּנות גם השפות השמיות הדרומיות המזרחיות), ויחד עם הענף המערבי (השפות האתי-שמיות המודרניות ושפות דרום-ערב העתיקות) הן מהוות את תת-משפחת השפות השמיות הדרומיות, במשפחת השפות השמיות, במשפחת-העל האפרו-אסיאתית. שש השפות בקבוצה הן: סוקוטרית על ניביה, מֵהְרי, שֵחְרִית (גִ'בָּאלי), חרסוסית, בּטחרית, והוֹבּיוֹת. הן תועדו לראשונה על ידי משלחת חוקרים אוסטרית בסוף המאה ה-19.
מיון

המיון של שפות דרום-ערב החדשות עדיין לא מוסכם על הכול. בעבר היה נהוג לחשוב שהן אחיות של שפות דרום-ערב העתיקות, אך כיום מוסכם כי הן "בנות-דודות", כלומר צאצאיות של ענף-אחות.
במיון הגלוטוכרונולוגי שלו, אלכסנדר מיליטרב מציג את שפות דרום-ערב המודרניות כענף שמי דרומי, בניגוד לענף שמי צפוני הכולל את כל השפות השמיות האחרות.
שפות המשפחה

בשל היעדר מפקדי אוכלוסין מסודרים בקרב אוכלוסיות הדוברים של השפות במשפחה, בתימן ובעומאן, לא ידוע מספר הדוברים המדויק. המספרים להלן משוערים נכון לשנת 2020:
מהרי: השפה הגדולה ביותר במשפחה, עם כ-100,000 דוברים. רוב דוברי מהרי, כ-76,000, חיים בעומאן, אך כ-50,000 חיים בתימן, וכ-40,000 דוברים חיים כמהגרי עבודה בכוויית ובסעודיה. לבני העם המהרי קוראים מַהְרָה.
סוקוטרית: השפה השנייה בגודלה, עם כ-50,000 דוברים, מדוברת באי סוקוטרה בבידוד יחסי מלחצי הערבית בתימן היבשתית.
שחרית: מכונה גם גִ'בָּאלִי ("הררית"), עם כ-25,000 דוברים. ידועה בעיקר כשפת המורדים במהלך מרד זופר במחוז ט'פאר בעומאן, לאורך הגבול עם תימן בשנות ה-60 וה-70 של המאה ה-20.
חרסוסית: כמה מאות דוברים החיים בג'דּאת אל-חראסיס בעומאן.
הוביות: כמה מאות 100 דוברים בעומאן ובתימן.
בטחרית: פחות מ-20 דוברים, חיים על החוף הדרום-מזרחי של עומאן, הפונה לאיי ח'וריה-מורייה. קרובה מאוד למהרי, וחלק מבני השבט הבטחרי דוברים מהרי ולא בטחרית.
סכנת הכחדה

מאותה סיבה של חוסר דיוק בהערכה של ממדי אוכלוסיות הדוברים, קשה לדעת בדיוק מה רמת סכנת ההכחדה של כל אחת מהשפות. הסיבות העיקריות לסכנת ההכחדה הן המעבר לשימוש בערבית כשפה יומיומית במקום שפות האם, והיעלמות אורחות החיים המסורתיים. בנוסף, למצב הפוליטי הקשה בתימן בעשור השני של המאה ה-21 (ההפיכה ב-2011 ומלחמת אזרחים שהחלה ב-2015) יש השלכות על הנוף הלשוני באזור, שמקשות על תיעוד השפות ולא ניתן לחזות אותן: האזור אינו נגיש לחוקרים, ואין דרך לדעת איך הסכסוך ישפיע על הקהילות המקומיות.
דקדוק

שפות דרום-ערב החדשות ידועות בשימור מאפיינים שמיים עתיקים, כפי הנראה, במיוחד במערכת הפונולוגית שלהן. לדוגמה, הן משמרות את העיצורים הצדיים החוככים /ɬ/, /ɬˤ~ɬʼ/ ובחלקן גם /ɮ/ אשר מקובל לשחזר בפרוטו-שמית.
בנוסף, אלכסנדר מיליטרב זיהה מאפיינים של לשון-תשתית כושית בשפות המשפחה, שלהצעתו מעידים על כך שדוברי שפות כושיות (כיום באפריקה) חיו במקור בחצי האי ערב, לצד דוברי שפות שמיות (Militarev 1984, 18-19; וראו גם Belova 2003). לדברי ואצלב בלאז'ק, הדבר מצביע על כך שאותם דוברי שפות כושיות שנשארו בדרום חצי האי ערב ולא היגרו מערבה לקרן אפריקה – נטמעו בשכניהם השמיים מצפון. הוא טוען כי הלבנט היה אם כן אזור המוצא הלשוני (אורהיימט Urheimat) של פרוטו-אפרו-אסיאתית, משם התפזרו לאחר מכן הענפים השונים של המשפחה האפרו-אסיאתית. לתמיכה נוספת בטענתו, בלאז'ק מצטט ניתוח מאת ענתי (1968, 180-84) של אמנות סלע ממרכז חצי האי ערב, בו הוא מזהה את האנשים "בעלי הראש האוֹבָלי" נושאי המגן המצוירים בציורי המערות עם הכושים מחצי האי ערב המוזכרים במקרא, שבאופן דומה תוארו נושאים מגנים ספציפיים.
שחזור

שחזור אוצר מילים של פרוטו-דרום-ערב מודרנית בידי רוג'ר בלנץ' (2019) (כוכבית מסמנת מילה משוחזרת):
| משמעות | יחיד | רבים/זוגי |
| --- | --- | --- |
| אחת, אחד | *tʕaad, *tʕiit |  |
| שתיים, שניים | *ṯrooh, *ṯereṯ |  |
| שלוש, שלושה | *ʃahṯayt |  |
| ארבע/ ארבעה | *ʔorbac, *raboot |  |
| חמש/חמישה | *xəmmoh |  |
| שש, שישה | m. *ʃɛɛt, f. *ʃətəət |  |
| שבע, שבעה | m. *ʃoobeet, f. *ʃəbət |  |
| שמונֶה, שמונָה | m. θəmoonit, f. θəmoonit |  |
| תשע, תשעה | m. *saʕeet, f. *saaʕet |  |
| עשר, עֲשָרָה | m. *ʕɔ́ɬər, f. *ʕəɬiireet |  |
| ראש | *ḥəəreeh |  |
| עין | *ʔaayn | *ʔaayəəntən |
| אוזן | *ʔeyðeen | *ʔiðānten |
| אף (*נחיר) | *nəxreer | *nəxroor |
| פה | *xah | *xwuutən |
| שיער | *ɬəfeet | *ɬéef |
| *יד | *ḥayd | *ḥaadootən |
| רגל (*פעם?) | *faaʕm | *fʕamtən |
| כף רגל | *géedəl | *(ha-)gdool |
| דם | *ðoor | *ðiiriín |
| חזה (*שָׁד) | *θɔɔdɛʔ | *θədií |
| בטן | *hóofəl | *hefool |
| ים | *rɛ́mrəm | *roorəm |
| דרך | *ḥóorəm | *ḥiiraám |
| הר | *kərmām | *kərəəmoom |
| אבן, סלע (*צור?) | *ṣar(fét) | *ṣeref |
| אבן, סלע (*צור?) | *ṣəwər(fet) | *ṣəfáyr |
| אבן, סלע | *ʔoobən |  |
| אבן, סלע | *fúdún |  |
| דג (*ציד?) | *ṣódəh | *ṣyood |
| צבוע | *θəbiiriin |  |
| צב | *ḥameseh | *ḥoms(tə) |
| *כינה | *kenemoot | *kenoom |
| גבר | *ɣayg | *ɣəyuug |
| *אישה | *teeθ |  |
| ילד, בן | *ɣeg |  |
| ילד/ה (*בן?) | *mber |  |
| מים | *ḥəmooh |  |
| אש | *ɬəweeṭ | *ɬewṭeen |
| חלב | *ɬxoof | *ɬxefən |
| *מלח | *məɮḥɔ́t |  |
| *לילה | *ʔaṣeer | *leyli |
| *יום | *ḥəyoomet | PWMSA *yiim |
| רשת (*לוח?) | PWMSA *liix | *leyuux |
| רוח | *mədenut | *medáyten |
| אני, *אנחנו | *hoh | *nəhan |
| *אתה, *אתם | *heet | *ʔəteem |
| *את, *אתן | *hiit | *ʔeteen |
| *הוא, *הם | *heh | *həəm |
| *היא, *הן | *seeh | *seen |